Die Eisbeinfees is so gerieflik in die natuur geleë dat sportliefhebbers 'n groot belangstelling getoon het om ook 'n 'bos' roete draf (Trailrun) te begin. Ons het 'n baie mooi roete uitgewerk wat al langs die dam af gaan en dan met 'n bosveldpaadjie terug na die eindstreep. Daar is 'n 2km, 5km en 9,5km afstand om aan deel te neem. Die roete is mooi uitgemerk en daar is waterpunte op die roete.
Registrasie en inskrywings sal ook op Saterdag (4 April 2020) vanaf 06:00 geskied. Ons wil ons deelnemers eerder aanmoedig om vroegtydig in te skryf om die oggend 'rush' vry te spring. Jy kan dus 'n inskrywingsvorm aanlyn asseblief volledig invul.
Doen verkieslik jou inskrywing voor die tyd (elektronies). Jy kan jou inskrywings fooi ook op die dag van die wedloop betaal. Jy is ook welkom om 'n EFT betaling alreeds met jou inskrywing te doen. Neem asb kennis dat inskrywings fooi nie toegang tot feesterrein insluit nie.